

TEHNISKĀ SPECIFIKĀCIJA
1. Pasūtītājs
SIA “Rīgas Austrumu klīniskā universitātes slimnīca”, turpmāk arī RAKUS
Reģistrācijas numurs: 40003951628
Juridiskā adrese: Hipokrāta ielā 2, Rīga LV-1038

2. Objekts: Šūnu un audu apstrādes centra izveidošana Hipokrāta ielā 4, Rīgā, kas sastāv no diviem būvniecības procesiem:
a) būvprojekts “Fasādes pārbūve stacionāra  “Latvijas Onkoloģijas centrs” Hipokrāta ielā 4, Rīgā” nojumei;
b) vienkāršotā atjaunošana (apliecinājuma karte) “Vienkāršotā atjaunošana telpu grupai 0100 122 2006 001 042 stacionārā “Latvijas Onkoloģijas centrs” Hipokrāta ielā 4, Rīgā”

3. Iepirkuma priekšmets: būvuzraudzības pakalpojumi būvdarbu laikā
4. Pakalpojumu izpildes termiņš: plānotais paredzamais termiņš - līdz 3 mēneši. Gadījumā, ja būvniecības darbu kopējais ilgums pagarinās, attiecīgi pagarinās Pakalpojuma sniegšanas termiņš, par to neparedzot papildus samaksu.
5. Pakalpojuma uzdevums, pienākumi:
Būvdarbu būvuzrauga uzdevums, pienākumi un tiesības
Pretendenta uzdevums ir nodrošināt Pasūtītāja tiesības un intereses būvdarbu veikšanas procesā, kā arī nepieļaut:
· būvniecības dalībnieku patvaļīgas atkāpes no būvprojekta;
· būvniecību reglamentējošo normatīvo aktu pārkāpumus;
· atkāpes no būvprojektā un darbu veikšanas projektā noteiktajām un citām darbu veikšanas tehnoloģijām.
Sniegt Būvuzraudzības pakalpojumus objektā, ievērojot spēkā esošo normatīvo aktu prasības, tai skaitā:
· 09.07.2013. Būvniecības likums;
· 19.08.2014. MK noteikumi Nr.500 „Vispārīgie būvnoteikumi”;
· 02.09.2014. MK noteikumi Nr.529 „Ēku būvnoteikumi”;
· 19.08.2014. MK noteikumi Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”;
· Latvijas būvnormatīvi, atbilstoši inženiertīklu veidam.
Būvuzraudzību ir tiesīgs veikt tikai no Būvuzņēmēja neatkarīgs būvkomersants un būvspeciālists (būvuzraugs). Par būvuzraugu nevar būt persona, kurai ir darba attiecības ar būvkomersantu, kas veic piegādes uzraugāmajam objektam. Nepieciešamības gadījumā būvuzraugs piesaista citus specializēto nozaru būvuzraugus un to izmaksas ir iekļautas kopējā būvuzraudzības līguma līgumcenā.
Būvdarbu norises uzraudzība kopumā atbilstoši Latvijas spēkā esošajos normatīvajos aktos noteiktajām prasībām un noslēgtajam būvuzraudzības līgumam.
6.1.1. Uzņemoties būvuzraudzību, būvuzraugs paraksta saistību rakstu (ja tāds ir nepieciešams saskaņā ar būvdarbu statusu) saskaņā ar Ministru kabineta noteikumiem Nr.500 „Vispārīgie būvnoteikumi” – turpmāk tekstā Vispārīgie būvnoteikumi.
6.1.2. Būvuzrauga vispārīgie pienākumi:
6.1.2.1. Organizēt, vadīt un protokolēt Objekta būvdarbu gaitas apspriešanas sapulces, sapulču laiku iepriekš saskaņojot ar Pasūtītāju (vismaz reizi mēnesī). Sapulcēs piedalās būvuzrauga, Pasūtītāja, Būvuzņēmēja, un citu pieaicināto būvniecības dalībnieku pārstāvji, parakstītie sapulču protokoli ir saistoši visiem būvniecības dalībniekiem;
6.1.2.2. Sniedz iespējamo problēmu risinājumus, nesaskaņu vai neskaidrības gadījumos starp Pasūtītāju un Būvuzņēmēju;
6.1.2.3. Analizē Būvuzņēmēja iesniegtās tāmes, darbu veikšanas projektus, darbu veikšanas kalendāros grafikus un citus ar būvniecību saistītos dokumentus, seko līdzi autoruzraudzības procesam, piedalās neparedzēto būvdarbu, projekta risinājumu izmaiņu izvērtēšanā un sagatavo par šiem jautājumiem ieteikumus un komentārus, informē un konsultē Pasūtītāju.
6.1.3. Saskaņā ar MK noteikumiem Nr.500 „Vispārīgie būvnoteikumi” būvuzraugam ir šādi pienākumi:
6.1.3.1. pirms būvdarbu uzsākšanas izstrādāt būvuzraudzības plānu;
6.1.3.2. pārbaudīt, vai Būvuzņēmēja rīcībā ir būvdarbu veikšanai nepieciešamā dokumentācija;
6.1.3.3. iepazīties ar Pasūtītāja un Būvuzņēmēja, kā arī Būvuzņēmēja un atsevišķu būvdarbu veicēju (ja tādi ir iesaistīti būvdarbu veikšanā) līguma nosacījumiem attiecībā uz būvdarbu apjomu un izpildi;
6.1.3.4. rakstiski informēt Pasūtītāju par visiem atsevišķu būvdarbu veicējiem, kas piesaistīti konkrētā objekta realizācijai;
6.1.3.5. pārbaudīt, vai pirms būvdarbu uzsākšanas ir izpildīti būvdarbu sagatavošanas nosacījumi;
6.1.3.6. pārbaudīt būvdarbu secības un kvalitātes atbilstību būvprojektam, darbu veikšanas projektam, kā arī būvniecību, darba aizsardzību, vides aizsardzību un ugunsdrošību reglamentējošiem normatīvajiem aktiem;
6.1.3.7. pārbaudīt būvdarbos izmantojamo būvizstrādājumu atbilstību apliecinošos dokumentus, kā arī būvizstrādājumu atbilstību būvprojektam;
6.1.3.8. pārbaudīt veikto būvdarbu apjomus;
6.1.3.9. pārbaudīt objektu, kā arī izbūvēto konstrukciju un inženiersistēmu atbilstību būvprojekta risinājumiem;
6.1.3.10. izdarīt ierakstus būvdarbu žurnālā, tai skaitā par objekta pārbaudēs konstatētiem trūkumiem un būvdarbu vadītāja prombūtni;
6.1.3.11. vizuāli fiksēt (piemēram, fotogrāfijā) būvuzraudzības plānā noteikto būvdarbu posmu pabeigšanu;
6.1.3.12. ierasties būvlaukumā pēc Būvuzņēmēja, būvinspektora, vai citas amatpersonas pirmā uzaicinājuma;
6.1.3.13. piedalīties būvkonstrukciju, segto darbu un citu izpildīto būvdarbu pieņemšanā; tai skaitā kontrolēt darbu izpildes kvalitāti;
6.1.3.14. pieņemt tikai tos darbus, kas izpildīti atbilstoši būvprojektam un normatīvajos aktos noteiktajām prasībām;
6.1.3.15. kontrolēt būvdarbu žurnālā un autoruzraudzības žurnālā ierakstīto norādījumu izpildi;
6.1.3.16. ziņot Pasūtītājam un atbildīgajām institūcijām par būvdarbu vadītāja prombūtni būvdarbu laikā, būvniecību reglamentējošo normatīvo aktu pārkāpumiem būvdarbu sagatavošanas un būvdarbu laikā, kā arī par atkāpēm no būvprojekta;
6.1.3.17. nekavējoties izziņot strādājošo evakuāciju no būvlaukuma, ja būvlaukumā konstatētas bīstamas konstrukciju deformācijas, sabrukšanas pazīmes vai tieši ugunsgrēka izcelšanās vai eksplozijas draudi, un paziņot par to Pasūtītājam, būvvaldei, kā arī, ja nepieciešams, izsaukt Valsts ugunsdzēsības un glābšanas dienesta un citu speciālo dienestu pārstāvjus normatīvajos aktos noteiktajā kārtībā. Būvuzraugs rīkojumus un darbības koordinē ar atbildīgo būvdarbu vadītāju;
6.1.3.18. sagatavot un iesniegt būvvaldē nepieciešamos dokumentus saskaņā ar speciālajiem būvnoteikumiem;
6.1.3.19. piedalīties Objekta nodošanas- pieņemšanas akta parakstīšanā;
6.1.3.20. nodrošināt dalītu laika uzskaiti par savu darbu katrā objektā un par to informēt Pasūtītāju un attiecīgo būvvaldi vai institūciju, kura veic būvdarbu kontroli, un pēc būvinspektora pieprasījuma sniegt uzskaiti pamatojošo dokumentāciju;
6.1.4. Papildus veicamie pienākumi:
6.1.4.1. Apseko būvi un veic attiecīgus ierakstus būvdarbu žurnālā par būves pārbaudēs konstatētiem trūkumiem;
6.1.4.2. Pārbauda un izvērtē no Būvuzņēmēja saņemtos veikto būvdarbu izpildes aktus, akceptējot tos vai pamatoti rakstveidā noraida turpmāko 5 (piecu) darba dienu laikā no saņemšanas brīža, un par savu lēmumu nekavējoties informē Pasūtītāju;
6.1.4.3. Kontrolē būvdarbu izmaksu atbilstību Pasūtītāja apstiprinātajām izmaksu tāmēm;
6.1.4.4. Piedalās konstatēto defektu fiksācijā, noformējot to rakstiski un parakstot attiecīgi sastādītu aktu;
6.1.4.5. Īpašu uzmanību pievērš un regulāri veic pārbaudi veicamo būvdarbu un pielietojamo izstrādājumu, iekārtu un materiālu kvalitātes nodrošināšanai, kurai jāatbilst Latvijas Republikā spēkā esošo būvnormatīvu prasībām vai citām, ja tādas definētas līgumā, kas noslēgts ar būvuzņēmēju, par to iepriekš vienojoties ar Pasūtītāju, organizē nepieciešamās kvalitātes pārbaudes sertificētās laboratorijās, sagatavo atskaites un prezentē testu rezultātus Pasūtītājam;
6.1.4.6. Uzrauga, lai būvē būvdarbi tiktu veikti, nebojājot iebūvējamās iekārtas un materiālus, veicot nepieciešamos maskēšanas un nosegšanas darbus un netraucējot būvniecības procesu;
6.1.4.7. Izpilda Pasūtītāja norādījumus un ieteikumus ar nosacījumu, ka tie nav pretrunā ar būvprojektu un Latvijas Republikā spēkā esošajiem normatīviem aktiem;
6.1.4.8. Pieprasa no Būvuzņēmēja būvuzraudzības procesā atklāto defektu, pārkāpumu vai atkāpju no projekta, būvdarbu tāmes un spēkā esošajiem Latvijas būvnormatīviem novēršanu un uzrauga atklāto defektu novēršanas izpildi;
6.1.4.9. Kontrolē un uzrauga būvdarbu veikšanas un finanšu grafikus, uzrauga, visi ar būvprojekta būvniecību saistītie būvdarbi tiktu izpildīti atbilstoši noslēgtajam PBL;
6.1.4.10. Kontrolē būvdarbu apjomu faktiski izpildi atbilstoši Būvuzņēmēja sagatavotajiem ikmēneša būvdarbu izpildes pieņemšanas – nodošanas aktiem un apstiprina tos atbilstoši padarītajam būvdarbu apjomam;
6.1.4.11. Pieļauj tikai būvprojektā noteiktu un attiecīgajiem standartiem un/vai tehniskajiem noteikumiem atbilstošu tehnoloģisko iekārtu, materiālu un būvizstrādājumu lietošanu, ja tiem nepieciešamās ražotāju un/vai piegādātāju deklarācijas un tehniskās pases;
6.1.4.12. Seko, lai Būvuzņēmējs iesniegtu precizētu Pasūtītājam saskaņošanai izvērstu kvalitātes kontroles plānu būvdarbu veikšanai, izstrādātu un iesniegtu saskaņošanai darbu veikšanas projektu atbilstošiem veicamajiem darbiem;
6.1.4.13. Kontrolē, lai būvuzņēmējs sagatavotu būvē iebūvēto inženieriekārtu ražotāju ekspluatācijas instrukcijas, uzrauga, lai Būvuzņēmējs veiktu Pasūtītāja darbinieku, kas veiks būvju tālāko ekspluatāciju, apmācības un to gaitu, ja tāda nepieciešama;
6.1.4.14. Mēnesi pirms plānotās Objekta nodošanas- pieņemšanas akta parakstīšanas sagatavo informāciju par būves gatavības statusu un sastāda nepabeigto būvdarbu sarakstu, to izpildes grafiku un veic tā kontroli līdz pilnīgai būvdarbu pabeigšanai un pieņemšanas – nodošanas akta parakstīšanai starp Būvuzņēmēju un Pasūtītāju.
6.1.4.15. Visā Līguma izpildes laikā veikt PBL nosacījumu administrēšanu. 
6.1.5. Būvuzraugam ir šādas tiesības:
6.1.5.1. pieprasīt no Pasūtītāja un Būvuzņēmēja jebkurus būvprojekta dokumentus, lai iegūtu precīzu pārskatu par būvdarbu gaitu un būvdarbu izpildi atbilstoši būvprojektam un, ja nepieciešams, par būvdarbu izpildītāju kvalifikāciju;
6.1.5.2. pieprasīt uzbūvēto konstrukciju un segto darbu atsegšanu, ja turpmākā darbu izpildes procesā rodas pamatotas šaubas par kāda darba izpildes kvalitāti un atbilstību būvprojektam;
6.1.5.3. ja konstatētas patvaļīgas atkāpes no būvprojekta vai netiek ievērotas Latvijas būvnormatīvos vai darba aizsardzību, vides aizsardzību un ugunsdrošību regulējošajos normatīvajos aktos noteiktās prasības, pārtraukt būvdarbus uz laiku, kamēr tiek novērsti konstatētie trūkumi, vai iesniegt attiecīgi Pasūtītājam, būvvaldei, Valsts ugunsdzēsības un glābšanas dienestam vai Valsts darba inspekcijai motivētu rakstisku pieprasījumu apturēt būvdarbus;
6.1.5.4. ierosināt atbildīgā būvdarbu vadītāja, kā arī atsevišķo darbu būvdarbu vadītāju būvprakses sertifikāta apturēšanu vai anulēšanu, ja būvdarbos atkārtoti tiek pieļautas profesionālas kļūdas vai normatīvo aktu pārkāpumi;
6.1.5.5. vienpusēji atkāpties no būvuzraudzības līguma vai atteikties no pienākuma pildīšanas (ja būvuzraugs ir norīkots) un rakstiski informēt par to attiecīgo būvvaldi vai biroju, ja Pasūtītājs pieprasa veikt darbības, kas ir pretrunā ar būvniecību reglamentējošiem normatīvajiem aktiem;
6.1.5.6. informēt Pasūtītāju, Būvuzņēmēju un būvvaldi vai institūciju, kas pilda būvvaldes funkcijas, iesniedzot detalizētus aprēķinus, ja būvuzraugam ir radušās pamatotas šaubas par būvprojektā ietvertajiem tehniskajiem risinājumiem.

7. [bookmark: _Toc340483595][bookmark: _Toc340483771]Līguma izpildes vieta 
7.1. Visā līguma izpildes laikā Uzraugs nodrošina visu nepieciešamo speciālistu tiešu klātbūtni būvdarbu laikā, tajā skaitā darba grupu sanāksmēs Pasūtītāja telpās, projekta aktivitāšu ieviešanas procesa plānošanā, novērtēšanā, monitoringā, kontrolē, atbilstoši Pasūtītāja pieprasījumam un iepirkuma procedūras dokumentācijā noteiktajiem nosacījumiem.
8. [bookmark: _Toc340483598][bookmark: _Toc340483774]Pakalpojuma sniegšanas metodes
8.1. Darbs ar projekta dokumentāciju un projekta ietvaros izstrādāto dokumentāciju, komentāru, konsultāciju un ieteikumu izstrāde atbilstoši Pasūtītāja vajadzībām un normatīvo aktu prasībām, tajā skaitā iekārtu un aprīkojuma plānošanu un citu projektēšanas stadijas procesu sagatavošanas un kontroles nodrošināšanu.
8.2. Gatavošanās un dalība darba grupas sanāksmēs atbilstoši Līguma noteikumiem.
8.3. Ziņojumu sniegšana atbilstoši Līguma noteikumiem.
8.4. Komunikācija ar iesaistītajām (trešajām) pusēm – citiem iepirkumu līgumu izpildītājiem projekta ieviešanas ietvaros.
8.5. Sadarbība ar Pasūtītāju, Projekta vadītāju un citām Projekta ieviešanā iesaistītām personām no Pasūtītāja puses.
8.6. Ikmēneša atskaites sagatavošana un iesniegšana Pasūtītājam par veiktajiem darbiem un sasniegtajiem rezultātiem.
8.7. Būvuzraudzības darbs būvobjektā.

9. Būvniecības dokumenti
Lai pretendents varētu iepazīties ar plānoto darbu apjomu, kā arī lai identificētu nepieciešamos darba un citus resursus, pielikumā pievienoti dokumenti, kas iesniegti saskaņošanai Rīgas pilsētas Būvvaldē:
	skatīt šeit - https://failiem.lv/u/kkk7nrgb

